paragraph_text: Bio je profesor na Oxfordu, a umjetnošću se oduševio na putovanjima po Italiji. Za njega su "lijepo, istinito i dobro" istoznačni pojmovi. Težnja za ljepotom na svim područjima života navodi ga na stvaranje utopističkih planova o novom društvenom poretku. Oštro se suprotstavio svijetu tehničke civilizacije. Nadovezao se na shvaćanje romantičarskog pokreta, uz pokušaj njihova usklađivanja s modernim shvaćanjem života. 1869. postao je profesorom povijesti umjetnosti na Oxfordu.